4.2+SQL+σχεσιακή+γλώσσα+χειρισμού+δεδομένων+(DML)

4.2 SQL Σχεσιακή Γλώσσα Χειρισμού Δεδομένων (DML)
**Στόχοι / Προσδοκώμενα Αποτελέσματα** Ο μαθητής/τρια να είναι ικανός/ή :
 * να περιγράφει τα χαρακτηριστικά της Γλώσσας Χειρισμού Δεδομένων (DML)
 * να διακρίνει τη σημασία των Γλωσσών Χειρισμού Δεδομένων στην οργάνωση και διαχείριση των Βάσεων Δεδομένων

Μία Γλώσσα Χειρισμού Δεδομένων (Data Manipulation Language - DML) χρησιμοποιείται από τους σχεδιαστές - προγραμματιστές και από τους διαχειριστές Βάσεων Δεδομένων για τον χειρισμό των δεδομένων, δηλαδή για να εισαχθούν, να ενημερωθούν, να διαγραφούν και να ανακτηθούν τα δεδομένα της βάσης. Τα σχεσιακά ΣΔΒΔ χρησιμοποιούν κατά κανόνα τη γλώσσα SQL για τον χειρισμό των δεδομένων. Η γλώσσα SQL DML επιτρέπει την περιγραφή εντολών εισαγωγής, ενημέρωσης, διαγραφής και ανάκτησης των δεδομένων των πινάκων.

Στην ενότητα 4.2.1 παρουσιάζονται εντολές εισαγωγής δεδομένων που υποστηρίζει η SQL, στην ενότητα 4.2.2 παρουσιάζονται εντολές ενημέρωσης δεδομένων, ενώ στην ενότητα 4.2.3 παρουσιάζονται εντολές διαγραφής. Οι ενότητες 4.2.4, 4.2.5 και 4.2.6 παρουσιάζουν βασικές ερωτήσεις ανάκτησης.